Document ID: 31998R1764

Title and Content:
ΚΑΝΟΝΙΣΜΟΣ (ΕΚ) αριθ. 1764/98 ΤΗΣ ΕΠΙΤΡΟΠΗΣ της 10ης Αυγούστου 1998 για τροποποίηση του κανονισμού (ΕΚ) αριθ. 1439/95 σχετικά με τους λεπτομερείς κανόνες εφαρμογής του κανονισμού (ΕΟΚ) αριθ. 3013/89 του Συμβουλίου για τις εισαγωγές και εξαγωγές προϊόντων στον τομέα του προβείου και του αιγείου κρέατος Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Κοινότητας, τον κανονισμό (ΕΟΚ) αριθ. 3013/89 του Συμβουλίου, της 25ης Σεπτεμβρίου 1989, για την κοινή οργάνωση στον τομέα του προβείου και του αιγείου κρέατος (1), όπως τροποποιήθηκε τελευταία από τον κανονισμό (ΕΚ) αριθ. 1589/96 (2), και ιδίως το άρθρο 9 παράγραφος 2 και το άρθρο 12 παράγραφος 4, Εκτιμώντας: ότι η Αυστραλία και η Νέα Ζηλανδία όρισαν νέες αρχές για την έκδοση εγγράφων καταγωγής 7 ότι πρέπει να τροποποιηθεί το παράρτημα Ι του κανονισμού (ΕΚ) αριθ. 1439/95 της Επιτροπής (3), όπως τροποποιήθηκε τελευταία από τον κανονισμό (ΕΚ) αριθ. 2526/95 (4), ότι ο ορισμός από την Αυστραλία των νέων αρχών έκδοσης εγγράφων καταγωγής ισχύει από την 1η Ιουλίου 1998, και πρέπει να θεωρούνται έγκυρα τα έγγραφα που εκδίδονται από τις εν λόγω αρχές από την ημερομηνία αυτή 7 ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης προβατοειδών Αιγοειδών, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 Το παράρτημα Ι του κανονισμού (ΕΚ) αριθ. 1439/95 τροποποιείται ως εξής: α) η αρχή «Australian Meat and Livestock Corporation» αντικαθίσταται από «Department of Primary industries and Energy» 7 β) η αρχή «New Zealand Meat Producers Board» αντικαθίσταται από «New Zealand meat Board». Άρθρο 2 Ο παρών κανονισμός αρχίζει να ισχύει την έβδομη ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων. Το άρθρο 1 στοιχείο α) εφαρμόζεται από την 1η Ιουλίου 1998 και το άρθρο 1 στοιχείο β) εφαρμόζεται από την 1η Σεπτεμβρίου 1998. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος. Βρυξέλλες, 10 Αυγούστου 1998.

Classification Labels:
986
703
36

Label Descriptions:
{"986": "Εμπορικές πράξεις", "703": "Εμπορική νομοθεσία", "36": "ΕΜΠΟΡΙΟ"}

EuroVoc IDs (Original): 2079
2106
2113
614
2737
6205

EuroVoc IDs (Expanded): 2079
2106
2113
614
2737
6205

Dataset Source: meu

Split: train